- რაც მოხდა, ჩემთვის მოულოდნელი არ იყო. ბოლო თვეების განმავლობაში თვალს ვადევნებდით პროცესს, რომლის ავანგარდში მყოფი დეპუტატი მეჭიაური უფრო რუპორი და გამხმოვანებელი იყო მოსაზრებების, ვიდრე - ინიციატორი. სწორედ მან დაიწყო ლაპარაკი, რომ კოალიციის ყველა სუბიექტს არჩევნებში დამოუკიდებლად უნდა მიეღო მონაწილეობა. პარტია "ქართული ოცნება" კარგა ხანია, არწმუნებს საკუთარ თავს, რომ ყველას სჯობია და ცალკე საარჩევნო სუბიექტად გასვლა მათთვის წარმატების წინა პირობა იქნება. ასევე ვხედავდით, როგორ ცდილობდა კოალიციის ზოგიერთი წევრი, ესიამოვნებინა მავანისთვის, სხვაზე მეტად "მიეჭირხნა" რესპუბლიკელები და ამით კოალიციაში დარჩენილიყო, თუმცა, დღეს აშკარაა, რომ მათ ამან არ უშველა... არ გამოვრიცხავ, ზოგიერთი პარტი­ის ლიდერმა ინდივიდუალურად მიიღოს გადაწყვეტილება, თავის პოლიტიკურ ძალაზე უარი თქვას და გახდეს პოლიტიკოსთა იმ კრებულის წევრი, რასაც პარტია "ქართული ოცნება" ჰქვია. ამ შემთხვევაში, შესაძლოა, მათ პარლამენტში მოხვედრის შანსი შეინარჩუნონ.